Tyras

Tyras (arba Suras; ) – miestas Libano Pietų gubernijoje, 80 km į pietus nuo Beiruto. 135,2 tūkst. gyventojų (2007; spėjama, kad dėl Izraelio-Libano konflikto jame liko 10 proc. gyventojų). Tyras išsidėstęs ant Viduržemio jūros kranto. Miesto pavadinimas reiškia „uolą“.

Istorija 

Tai vienas seniausių pasaulio miestų, žinomas nuo finikiečių laikų, įkurtas dar 2750 m. pr. m. e. Šiandien tai ketvirtas pagal dydį Libano miestas, kuriame įsikūręs vienas iš didžiausių šalies uostų. Tyras populiarus tarp turistų. Mieste daug senovės liekanų, įskaitant romėnų Hipodromą, kuriame buvo filmuojamas filmas „Ben-Huras“. Miestas dėl istorinės reikšmės ir architektūrinio palikimo 1984 m. įtrauktas į UNESCO Pasaulio Paveldo sąrašą.

Libano miestai
Finikiečių valstybės
Libano archeologinės vietos